Krivánska

Malá Fatra

**Obsah:**

[Popis oblasti 3](#_Toc388951204)

[Popis expedície 5](#_Toc388951205)

[Prvá etapa – Vrútky (Turčianske Kľačany) - chata pod Chlebom 5](#_Toc388951206)

[Druhá etapa – chata pod Chlebom – Terchová 5](#_Toc388951207)

[Informácie o chatách a ďalších zdrojoch informácií 6](#_Toc388951208)

[Zhrnutie 7](#_Toc388951209)

# Popis oblasti

**Malá Fatra** je jadrové pohorie na severe Slovenska v Žilinskom kraji. Je súčasťou krajinného celku Fatransko-tatranskej oblasti, ktorá je súčasťou Vnútorných Západných Karpát. Po Vysokých, Nízkych Tatrách a Oravských Beskydách je štvrtým najvyšším pohorím s bohatou a pomerne zachovalou [západokarpatskou](http://sk.wikipedia.org/wiki/Z%C3%A1padn%C3%A9_Karpaty%22%20%5Co%20%22Z%C3%A1padn%C3%A9%20Karpaty) prírodou.

Malá Fatra patrí do Fatransko-tatranskej oblasti Západných Karpát. Pôdorys pohoria Malá Fatra predstavuje nepravidelnú elipsu (poetickejšie „krídla motýľa“) s celkovou vzdušnou dĺžkou 52 km a najväčšou šírkou 16 km. Charakteristickým znakom je hlavný hrebeň, ktorý sa kľukatí a vytvára rázsochy oddeľujúce hlboké doliny.

V mieste nazývanom Strečniansky priesmyk je pohorie rozdelené riekou Váh na dva geomorfologické podcelky.

* Na sever od rieky sa nachádza **Krivánska Malá Fatra**, ktorej veľká časť s rozlohou 22 630 ha je národným parkom. Pomenovaná je podľa najvyššieho vrcholu – Veľkého Kriváňa (1708,7 m n. m.).
* Na juh od Váhu sa nachádza **Lúčanská Malá Fatra**, ktorá je pomenovaná podľa jej najvyššieho vrcholu – Veľkej lúky (1475,5 m n. m.). Lúčanská Fatra je na východe ohraničená riekou Turiec a na západe riekou [Rajčianka](http://sk.wikipedia.org/wiki/Raj%C4%8Dianka%22%20%5Co%20%22Raj%C4%8Dianka).

Rieka v tomto mieste vytvára Domašínsky meander. Ďalej proti smeru toku vytvára Váh Kraľoviansky meander, ktorý oddeľuje Malú Fatru od [Veľkej](http://sk.wikipedia.org/wiki/Ve%C4%BEk%C3%A1_Fatra). Malá Fatra oddeľuje Žilinskú kotlinu od Turčianskej. Na juhozápade tvorí Fačkovské sedlo hranicu so Strážovskými vrchmi. Na severe susedí s Kysuckou vrchovinou, Oravskou Magurou, Oravskou vrchovinou a na východe s Veľkou Fatrou.

**Vrcholy Krivánskej Malej Fatry**

* Veľký Kriváň (1708,7 m n. m.)
* Malý Kriváň (1670,9 m n. m.)
* [Chleb](http://sk.wikipedia.org/wiki/Chleb) (1645,6 m n. m.)
* Hromové (1636 m n. m.)
* Veľký Rozsutec (1610 m n. m.)
* Pekelník (1609 m n. m.)
* Stoh (1607 m n. m.)
* Steny – (južný vrchol 1572 m n. m., severný vrchol 1535 m n. m.)
* Stratenec (1513 m n. m.)
* Suchý (1428 m n. m.)
* Poludňový grúň (1460 m n. m.)
* Malý Rozsutec (1344 m n. m.)

**Hrebeň Krivánskej Malej Fatry**

Hlavný hrebeň Krivánskej Malej Fatry sa začína v obci Nezbudská Lúčka pri Váhu a pokračuje po červenej turistickej značke okolo zrúcanín [Starhradu](http://sk.wikipedia.org/wiki/Starhrad%22%20%5Co%20%22Starhrad) cez bukový a zmiešaný les smerom k chate pod Suchým a následne na vrchol Suchý (1468 m n. m.). Odtiaľ hrebeň pokračuje cez skalnaté chodníky a hustý porast kosodreviny na sedlo Vráta (1462 m n. m.),Stratenec (1513 m n. m.), potom cez sedlo Priehyb (1462 m n. m.) hôľným terénom na Malý Kriváň (1670,9 m n. m.), druhý najvyšší vrchol Malej Fatry. Sedlom Bublen (1510 m n. m.) a vrcholom Pekelníka (1609 m n. m.) je Malý Kriváň oddelený od najvyššieho vrcholu horstva, ktorým je Veľký Kriváň (1708,7 m n. m.). Pri Snilovskom sedle (1524 m n. m.) s hornou stanicou lanovky je zvýšený počet turistov. Hrebeň sa ďalej tiahne na [Chleb](http://sk.wikipedia.org/wiki/Chleb) (1645,6 m n. m.), [Hromové](http://sk.wikipedia.org/wiki/Hromov%C3%A9) (1636 m n. m.), Steny, Poludňový grúň (1460 m n. m.) do Stohového sedla (1230 m n. m.). Odtiaľ pokračuje na výrazný vrchol [Stohu](http://sk.wikipedia.org/wiki/Stoh_%28Mal%C3%A1_Fatra%29) (1607,4 m n. m.) a cez sedlo [Medziholie](http://sk.wikipedia.org/wiki/Medziholie) (1185 m n. m.) na najvýraznejší vrchol – Veľký Rozsutec (1609,7 m n. m.). Hrebeň klesá do sedla [Medzirozsutce](http://sk.wikipedia.org/wiki/Medzirozsutce%22%20%5Co%20%22Medzirozsutce) (1225 m n. m.), odkiaľ červená turistická značka hrebeňa veľmi strmo klesá do obce Zázrivá.

# Popis expedície

## Prvá etapa – Vrútky (Turčianske Kľačany) - chata pod Chlebom

Dĺžka: 19,4 km

Stúpanie: 1740 m

Klesanie: 720 m

Čas pochodu: 7:25 hod

***Alternatíva začiatku etapy:***

Nezbudská lúčka (pri Strečne) - 20,3 km, 8:05 hod

Terchová (expedícia vo forme okruhu okolo Vratnej) - 16,4 km, 7:40 hod

## Druhá etapa – chata pod Chlebom – Terchová

Dĺžka: 21 km

Stúpanie: 1280 m

Klesanie: 2125 m

Čas pochodu: 9:30 hod

***Alternatíva ukončenia etapy:***

Zázrivá (po červenej značke) - 20,2 km, 9:05 hod

# Informácie o chatách a ďalších zdrojoch informácií

**Tlačená mapa**

Malá Fatra, Vrátna - turistická mapa č. 110 VKÚ Harmanec

**Príchod a odchod do/z oblasti**

Trnava – Vrútky (resp. Strečno)

Terchová (resp. Zázrivá) – Trnava

# Zhrnutie

Oblasť Krivánskej Malej Fatry je podstatne viac navštevovaná, ako južná Lúčanská Malá Fatra. Je tu známe lyžiarske stredisko Vrátna, tiesňavy známe ako Jánošíkove diery a populárne turistické ciele - Malý a Veľký Rozutec.

Krivánska Malá Fatra tvorí Národný park Malá Fatra a aj preto využijeme turistické ubytovanie v chate pod Chlebom.

